Държавен вестник, бр. 63, 2023 г., стр. 25

БРОЙ  63	
Д Ъ Р Ж А В Е Н  В Е С Т Н И К 	
СТР.  25  
(4) Информираното съгласие по ал. 1 може 
да бъде оттеглено до момента на ползване на 
генетичния материал за дарителство.
(5) Забранява се предоставяне на ин-
формация на донора или на трети лица за 
реципиентите, ползвали анонимни донорски 
сперматозоиди, освен в случаи, посочени в 
закон.
(6) Информацията за самоличността на 
донора се съхранява в лечебното заведение 
за период 30 години.
(7) Информацията по ал. 6 е служебна 
тайна и не може да бъде разгласявана освен 
в случаите, посочени в закон.
(8) Данните по чл. 44 за донора и взети-
те, обработени и поставени под карантина 
сперматозоиди се предоставят своевременно 
в регистъра на ИАМН.
Чл. 10. (1) Яйцеклетки могат да бъдат 
вземани от всяка пълнолетна жена, която 
не е поставена под запрещение, отговаря на 
критериите за подбор по тази наредба (освен 
в случаите на автоложно даряване) и е дала 
писмено информирано съгласие.
(2) Яйцеклетки могат да бъдат вземани 
и от непълнолетна жена по медицински 
показания, когато е застрашена бъдещата 
є репродуктивна способност, след писмено 
информирано съгласие на непълнолетната и 
на нейните родители или попечители.
Чл. 11. (1) Когато вземането на яйцеклетки 
е с цел извършване на асистирана репродукция 
със собствени яйцеклетки, преди подписване 
на информирано съгласие на жената се пре-
доставя информация относно процедурата, 
както и за рисковете от нея.
(2) Критериите за подбор на жени в слу-
чите по ал. 1 са:
1. наличие на индикации за извършване 
на процедурата по приложение № 1;
2. липса на противопоказания за извърш-
ване на процедурата по вземане по прило-
жение № 1;
3. липса на родствена връзка с мъжа, чиито 
сперматозоиди ще се ползват за асистираната 
репродукция, по права линия и по съребрена 
линия до 4 степен, което се удостоверява с 
копие от брачно свидетелство или декларация;
4. наличие на негативен резултат от мик-
робиологично изследване на влагалищен 
секрет, който да е проведен поне еднократно 
през последните 30 дни преди вземане на 
овоцитите;
5. до 6 месеца преди вземането по ал. 1 е 
тествана за:
а) HIV: Anti-HIV-1, 2 или HIV Ag/Ab;
б) хепатит B: HBsAg и Anti HBc;
в) хепатит С: Anti-HCV-Ab или Аnti-HCV 
Ag/Ab;
г) сифилис.
(3) Когато тестовете за HIV 1, 2, хепатит 
B и C или сифилис са позитивни или инфор-
мацията е недостъпна, както и при повишен 
инфекциозен риск се прилага разделно обра-
ботване и съхранение на яйцеклетките.
(4) Задължително изследване за наличие 
на антитела срещу HTLV-I се извършва на 
донорите, които живеят в региони с висока бо-
лестност или произхождат от такива региони.
(5) Задължително изследване за наличие 
на антитела срещу HTLV-I се извършва на 
донорите, чиито сексуални партньори или чи-
ито родители произхождат от такива региони.
(6) Допълнителни изследвания за малария, 
CMV, RhD, Trypanosoma cruzi се извършват 
при анамнеза за пътувания в чужбина или 
наличие на други рискови фактори за тези 
заболявания.
(7) При асистирана репродукция със собст-
вени яйцеклетки позитивните резултати при 
жената по отношение на:
1. хепатит В не спират асистираната ре-
продукция и не налагат блокиране, изтегляне 
или унищожаване на овоцити или зиготи;
2. хепатит С – необходимо е консултиране 
със специалист по вирусология с оглед високия 
риск за вертикална трансмисия на вируса, 
както и писмено информирано съгласие на 
жената за това; при тези условия не се спира 
асистираната репродукция и не се налага 
блокиране, изтегляне или унищожаване на 
яйцеклетките или зиготите;
3. HIV 1, 2 водят до:
а) спиране на асистираната репродукция, 
както и до блокиране, изтегляне и унищожа-
ване на яйцеклетките или зиготите, когато 
са получени при нелекувани пациентки или 
такива, при които въпреки лечението не е 
постигната оптимална вирусна супресия за 
HIV и е налице откриваем вирусен товар;
б) липса на спиране и на блокиране, на 
изтегляне и на унищожаване на яйцеклетките 
и зиготите при пациентки на антиретровирус-
на терапия с достигната оптимална вирусна 
супресия и неоткриваем вирусен товар за HIV, 
които се поддържат повече от 6 месеца при 
осъществен контрол и изразено становище от 
проследяващия я специалист по инфекциозни 
болести; в тези случаи за продължаване на 
асистираната репродукция задължително се 
взема информирано съгласие от пациентката;
4. сифилис води до спиране на асистира-
ната репродукция до излекуване на жената и 
до блокиране, изтегляне и унищожаване на 
яйцеклетки или зиготи, ако са взети такива.
Чл. 12. (1) Донорството на яйцеклетки 
с цел оплождане и поставяне в друга жена 
в случаите по чл. 130, ал. 4, т. 4 от Закона 
за здравето може да бъде от анонимни да-
рители или от родствени дарители (сестра, 
братовчедка). Родствената връзка се доказва 
с официални документи, заверени копия от 
които се съхраняват в лечебното заведение.